
UDHËZIM
Nr. 27, datë 29.12.2016

PËR DISA SHTESA DHE NDRYSHIME NË UDHËZIMIN NR. 13, DATË 22.7.2016, “PËR PROCEDURAT E APLIKIMIT DHE TË REGJISTRIMIT NË VITIN AKADEMIK 2016–2017”, TË NDRYSHUAR

Në mbështetje të nenit 102 të Kushtetutës dhe pikës 4, të nenit 9 të ligjit nr. 80/2015, datë 22.7.2015, “Për arsimin e lartë dhe kërkimin shkencor në institucionet e arsimit të lartë në Republikën e Shqipërisë”,

UDHËZOJ:

I.  Pas kreut IV/III të udhëzimit, shtohet kreu IV/IV, si më poshtë:
“Kreu IV/IV
Pranimet dhe transferimet në një program specializues afatgjatë në fushën e mjekësisë në vitin akademik 2016–2017.
1. Pranimet në një program specializues afatgjatë në fushën e mjekësisë në vitin akademik 2016–2017, bëhen në përputhje me kuotat e deklaruara nga institucionet arsimit të lartë (IAL) dhe të verifikuara nga Ministria e Arsimit dhe Sportit (MAS), lidhur me kapacitetet pritëse përkatëse, për secilin program studimi specializues afatgjatë. Procedurat e aplikimit, konkurrimit dhe përzgjedhjes bëhen në përputhje me rregulloren së specializimeve afatgjata në fushën e mjekësisë të miratuar nga IAL-ja.
2.  Kanë të drejtë të konkurrojnë për programet e specializimeve afatgjata, në fushën e mjekësisë, kandidatët që kanë përfunduar në Republikën e Shqipërisë me sukses studimet dhe janë pajisur me diplomën përkatëse ose janë diplomuar jashtë vendit, në një program të integruar të studimeve të ciklit të dytë “Master i Shkencave” në “Mjekësi të përgjithshme”, si dhe kanë fituar të drejtën e ushtrimit të profesionit në Republikën e Shqipërisë. Për diplomat e përfituara jashtë vendit kanë kryer njësimin e diplomës pranë MAS-it.
3. Kandidati paraqitet personalisht për të bërë aplikimin pranë sekretarisë përkatëse dhe dorëzon dokumentacionin e mëposhtëm:
a) formular aplikimi, sipas modelit të parashikuar në shtojcën nr. 9, bashkëlidhur këtij udhëzimi (kandidatët që aplikojnë për transferim studimesh plotësojnë formularin sipas modelit të parashikuar në shtojcën nr. 10);
b) një letër motivimi e aplikantit;
c) fotokopje e dokumentit të identifikimit të vlefshëm, kartë identiteti ose pasaportë;
d) kopje e njësuar me origjinalin në Republikën e Shqipërisë e diplomës universitare, të programit të integruar të studimeve të ciklit të dytë, dhe listës të notave. Për rastet e diplomave të huaja paraqitet kopje e njësuar me origjinalin e vërtetimit të njohjes në Republikën e Shqipërisë, e shoqëruar me diplomën dhe listën përkatëse të notave ose të një dokumenti tjetër të vlefshëm për regjistrimin në Universitet në vendin ku janë kryer studimet, të lëshuar nga institucioni i arsimit të lartë përkatës. Në rast se njohja e diplomës nuk ka përfunduar ende, kandidati paraqet vërtetim që ka dorëzuar dokumentacionin për njohje në MAS, dhe duhet të dorëzojë dokumentin e njohjes jo më vonë se data e parashikuar për testimin e informatizuar, si dhe përpara shpalljes së rezultatit përfundimtar nga Komisioni i Vlerësimit;
e) kopje e njësuar me origjinalin në Republikën e Shqipërisë e dokumentit që vërteton njohjen e gjuhës së huaj.
f) kopje e noterizuar në Republikën e Shqipërisë, e licencës për ushtrimin e profesionit në Republikën e Shqipërisë dhe e dëshmisë së regjistrimit në urdhrin profesional përkatës për kandidatët shtetas shqiptar. Në rast se kandidati ka plotësuar kriteret për marrjen e licencës dhe është në proces të marrjes së saj duhet të dorëzojë licencën jo më vonë se data e parashikuar për intervistën me gojë”. Për shtetasit me kombësi shqiptare apo shtetas të huaj paraqesin dokument të barasvlershëm të strukturave përkatëse të vendit.
g) dy foto personale.
4. IAL-ja sipas rregullores së specializimeve afatgjata në fushën e mjekësisë, shpall në faqen zyrtare web të fakultetit listën emërore të kandidatëve të regjistruar për konkurrim, të cilët plotësojnë kriteret për të marrë pjesë në procesin e konkurrimit. Kandidatët brenda afateve të përcaktuara në rregullore, verifikojnë listën emërore dhe, në rast pasaktësish, bëjnë kërkesë për saktësim pranë IAL-së. IAL-ja pas kryerjes së verifikimeve shpall listën përfundimtare të kandidatëve. Në UMT shpallet dhe kalendari i zhvillimit të intervistave me gojë dhe testimit të informatizuar. Në UMT datat e zhvillimit të testimit të informatizuar konsultohen me AKP lidhur me disponibilitetin për zhvillimin e testimit të informatizuar. Listat e studentëve të ndara sipas datave përkatëse të zhvillimit të intervistës me gojë dhe në vijim të testimit të informatizuar përcaktohen me short. Listat përfundimtare dhe kalendari i zhvillimit të testimit të informatizuar i dërgohen AKP-së dhe MAS-it brenda kësaj date sipas formatit të përcaktuar paraprakisht nga AKP-ja. Kandidatët duhet të kryejnë intervistën me gojë dhe më pas testimin e informatizuar.
5.  Agjencia Kombëtare e Provimeve, si autoritet në varësi të Ministrisë së Arsimit dhe Sportit, është përgjegjëse për zhvillimin e provimeve të specializimit në mjekësi, për UMT-në. AKP-ja zbaton procedurat për zhvillimin e provimeve të specializimit, përmes teknologjisë digjitale.
6.  AKP-ja, lidhur me zhvillimin e provimeve të specializimit, kryen detyrat e mëposhtme:
a)  Digjitalizon fondin e pyetjeve për çdo specialitet të miratuar nga Komisioni i Vlerësimit;
b)  Harton në bashkëpunim me Fakultetin e Mjekësisë të Universitetit të Mjekësisë, Tiranë, grafikun e datave të provimeve;
c)  Publikon listat e kandidatëve sipas datës dhe orarit të caktuar për zhvillimin e provimit;
d)  Verifikon identitetin dhe dokumentet përkatëse të kandidatëve pjesëmarrës në provimet e specializimit;
e)  Siguron kushte të përshtatshme në sallat e provimit për zhvillimin e provimit të specializimit përmes teknologjisë digjitale;
f)  Siguron kushte të përshtatshme për kandidatët me aftësi të kufizuara fizike;
g)  Merr masa për hartimin e formatit të testit sipas përcaktimit të bërë nga Komisioni i Vlerësimit;
h)  Mban procesverbale për çdo vendimmarrje gjatë procedurave të zhvillimit të provimeve të specializimit, deri në shpalljen e rezultateve;
i)  Dërgon rezultatet e provimit të specializimit pranë Universitetit të Mjekësisë, Tiranë.
7.  Zgjedhja e programit të specializimit afatgjatë bëhet brenda dy ditëve nga shpallja e rezultateve përfundimtare, përfshirë dhe procedurat e ankimimit sipas afateve të përcaktuara në rregulloren e specializimeve. Të drejtën e regjistrimit si fitues e kanë aq persona sa janë edhe kuotat e caktuara në programin e Specializimit përkatës, sipas rendit zbritës të pikëve totale.
8. Regjistrimi i kandidatëve në programet e specializimit afatgjatë ku janë shpallur fitues bëhet brenda 7 ditëve nga data e përzgjedhjes së specializimit.
9. Transferimet e studimeve do të kryhen në zbatim të përcaktimeve të rregullores përkatëse të specializimeve të sipërcituar dhe kuotave të deklaruara paraprakisht nga IAL-ja për transferime në programet përkatëse specializuese afatgjata në mjekësi. 
10. Kandidati, në momentin e aplikimit, veç sa është parashikuar në pikën 3 të këtij kreu, dorëzon dhe kopje e njësuar me origjinalin e dokumentacionit si më poshtë:
a) Planin e plotë të programit të studimit specializues të ndjekur;
b) Vërtetim të listës së notave dhe krediteve të fituara për çdo lëndë dhe detyrim të shlyer, si dhe syllabuset përkatëse për lëndët e shlyera, i cili do të shërbejë për ekuivalentimin e notave të lëndëve të programit të studimit të ndjekur;
c) Vërtetim për periudhat e praktikave dhe frekuentimin e aktiviteteve të parashikuara në programin specializues të ndjekur.
d) Në momentin e regjistrimit përfundimtar, nëse kandidati është shpallur fitues, dorëzon vërtetimin e çregjistrimit nga programi i mëparshëm specializues, pa të cilin nuk mund të kryhet regjistrimi i studentit. 
11. Kandidati transferohet, në të njëjtin program specializues afatgjatë, në vit të parë ose të dytë, por jo më lart se viti i dytë i studimeve. Kandidatët që plotësojnë kriteret për t’u transferuar, vlerësohen për periudhën e specializimit të kryer dhe ekuivalentimin e saj, si dhe të krediteve të përfituara gjatë studimeve të mëparshme duke i përcaktuar vitin se ku mund të transferohet eventualisht kandidati. Në vijim, nëse numri i kandidatëve që kanë aplikuar dhe që plotësojnë kriteret është më i madh se numri i kuotave të përcaktuara në programin specializues, për të cilin parashikohet kuotë transferimi, kandidatët i nënshtrohen procedurave të konkurrimit si të gjithë kandidatët e tjerë, duke konkurruar brenda numrit të kuotave të përcaktuara për transferimet dhe shpërndarjes së tyre.
Për kandidatët në UMT që kërkojnë të transferohen nga programe specializimi për të cilat kanë përfituar kuotë të mbuluar nga Ministria e Shëndetësisë, duhet të merret miratimi paraprak për transferimin nga Ministria me të cilën është lidhur kontrata e mëparshme.
Ministria e Shëndetësisë shprehet, gjithashtu, për rastet kur kandidatët kërkojnë të transferohen nga një program specializimi për të cilin nuk kanë lidhur kontratë me Ministrinë e Shëndetësisë në një program specializimi që parashikon kuotë të mbuluar nga Ministria e Shëndetësisë.
Në përfundim të konkurrimit, komisioni i vlerësimit përllogarit pikët totale të kandidatit duke marrë në konsideratë intervistën me gojë, testimin e informatizuar dhe notën mesatare të ponderuar të studimeve universitare të mëparshme në Mjekësi. Komisioni përgatit një listë me kandidatët e renditur sipas pikëzimit sipas shtojcës 12, bashkëlidhur këtij udhëzimi, dhe shpall kandidatët fitues për çdo program specializues.
12. Regjistrimi i kandidatëve që transferohen në programet e specializimit afatgjatë ku janë shpallur fitues bëhet brenda 7 ditëve nga data e shpalljes. Në mungesë të regjistrimit të kandidatëve për transferimet e studimeve, e drejta e regjistrimit i lind kandidatit të renditur më poshtë në listën e meritës së kandidatëve. Regjistrimi mbyllet në çdo rast brenda afateve të përcaktuara në këtë udhëzim.
Kandidatët që do të regjistrohen në kuadër të kuotave të transferimit duhet të dorëzojnë dhe dokumentin e çregjistrimit nga programi i specializimit nga ku transferohen. Në rastet e transferimit nga programe specializuese jashtë vendit, në pamundësi të depozitimit të vërtetimit të çregjistrimit brenda afateve të parashikuara për regjistrim, kandidati regjistrohet me rezervë deri në depozitimin e vërtetimit përkatës. Nëse kandidati nuk e depoziton dokumentin e çregjistrimit brenda një muaji nga data e shpalljes së fituesve, Fakulteti çregjistron kandidatin dhe mund të vijojë me regjistrimin eventual të kandidatit vijues në listën përkatëse. 
13. Brenda 5 ditëve pune nga regjistrimi i kandidatëve fitues, IAL-të i dërgojnë AKP-së, në rrugë postare, listën e studentëve specializant të regjistruar, në formë shkresore dhe elektronike në format Excel, me qëllim pajisjen me numër matrikullimi në zbatim të udhëzimit nr. 45, datë 19.12.2011 “Për gjenerimin dhe dhënien e numrave të matrikullimit”, i ndryshuar. Për të gjithë emrat e studentëve të dërguar pas kësaj date nuk do të procedohet me dhënien e numrave të matrikullimit nga AKP-ja dhe IAL-ja i çregjistron ata.
14. Kandidati nuk mund të ndjekë njëkohësisht dy programe studimi në IAL publike dhe/ose private. AKP pas verifikimit nuk do të procedojë me dhënien e numrave të matrikullimit në programin ku është regjistruar më pas dhe UMT-ja i çregjistron ata.
15. Për specializantët që përfitojnë nga kuotat e mbuluara të Ministrive, marrëdhëniet kontraktuale financiare, lidhen mes specializantit dhe Ministrisë përkatëse.
II. Pas shtojcës 6 të udhëzimit nr. 13, datë 22.7.2016, të ndryshuar, shtohen shtojcat nr. 9, 10, 11, 12, 13 bashkëlidhur këtij udhëzimi.
III. Ngarkohet për zbatimin e këtij udhëzimi, Sekretari i Përgjithshëm dhe Drejtoria e Arsimit të Lartë dhe Shkencës, në Ministrinë e Arsimit dhe Sportit, Agjencia Kombëtare e Provimeve dhe institucionet e arsimit të lartë.
Ky udhëzim hyn në fuqi menjëherë dhe botohet në Fletoren Zyrtare.

MINISTRI I ARSIMIT DHE SPORTIT

SHTOJCA NR. 9

FORMULAR APLIKIMI

Unë i/e nënshkruari/a __________________________________, lindur më ______________
                                                  emri  atësia  mbiemri
në __________________,Vendbanimi ________________
me kartë identiteti/pasaportë nr. ________________________
Adresa_______________________________________________________________________,
Tel________________, Cel____________________, E-mail______________________,

KËRKOJ:

Të aplikoj për të vazhduar specializimin afatgjatë pranë Fakultetit të ______________________ duke përfituar nga (të shënohet me “x” vetëm një nga alternativat e mëposhtme):
□ Kuotat e mbuluara nga Ministria e Shëndetësisë
□ Kuotat e lira të pambuluara nga Ministria e Shëndetësisë
□ Kuotat e Ministrive të tjera dhe specifikisht të Ministrisë së____________________
□ Kuotat e trojeve, specifikisht të ________________________
Në momentin e paraqitjes së kësaj kërkese, nën përgjegjësinë time ligjore,

DEKLAROJ se:
·  Zotëroj:
□ Diplomë të Integruar të Ciklit të Dytë “Master i Shkencave” në ________________________, lëshuar nga IAL ________________________________________, Shteti ____________________
□ të njohur në RSH (për diplomat e huaja)
□ Diplomë të Ciklit të Dytë “Master i Shkencave” në ________________________, lëshuar nga IAL ________________________________________, Shteti _______________________
□ të njohur në RSH (për diplomat e huaja)
·  Kam notë mesatare të ponderuar të gjithë viteve të studimeve universitare (cikli i parë + cikli i dytë ose diplomë e integruar e ciklit të dytë) ______________ (me dy shifra të rrumbullakosura pas presjes dhjetore).
·  Nuk jam duke kryer dhe nuk kam kryer më parë një program specializimi afatgjatë në fushën e mjekësisë. 
·  Zotëroj gjuhën/t e huaj/a më poshtë:
□ Angleze,	niveli__________
□ Italiane,	niveli__________
□ Frënge,	niveli__________
□ Gjermane,	niveli__________
□ Spanjolle,	niveli__________
·  Bashkëlidhur këtij formulari kam dorëzuar:
□ 	Letër motivimi.
□ 	Fotokopje e dokumentit të identifikimit të vlefshëm, kartë identiteti ose pasaportë.
□ 	Kopje e njësuar me origjinalin në Republikën e Shqipërisë e diplomës universitare, të programit të studimit të ciklit të parë “Bachelor”, si dhe të ciklit të dytë “Master i Shkencave”, ose të programit të integruar të studimeve të ciklit të dytë, dhe listës/listave të notave. Për rastet e diplomave të huaja paraqitet kopje e njësuar me origjinalin e vërtetimit të njohjes në Republikën e Shqipërisë, e shoqëruar me diplomën/diplomat dhe listën/listat përkatëse të notave ose të një dokumenti tjetër të vlefshëm për regjistrimin në Universitet në vendin ku janë kryer studimet, të lëshuar nga institucioni i arsimit të lartë përkatës.
□	 Për rastet e diplomave të huaja kopje e njësuar me origjinalin e vërtetimit të njohjes në Republikën e Shqipërisë e shoqëruar me diplomën dhe listën përkatëse të notave ose të një dokumenti tjetër të vlefshëm për regjistrimin në Universitet në vendin ku janë kryer studimet të lëshuar nga Institucioni i arsimit të lartë përkatës.
□	 Vërtetim që ka dorëzuar dokumentacionin për njohje në MAS (nëse procesi i njohjes nuk ka përfunduar ende). Dokumenti i njohjes duhet të dorëzohet jo më vonë se data e parashikuar për testimin e informatizuar, si dhe përpara shpalljes së rezultatit përfundimtar nga Komisioni i Vlerësimit.
□	 Kopje e njësuar me origjinalin në Republikën e Shqipërisë e dokumentit/eve që vërteton/jnë njohjen e gjuhës së huaj/gjuhëve të huaja.
□	 Fotokopje e noterizuar e licencës për ushtrimin e profesionit në Republikën e Shqipërisë.
□	 Fotokopje e noterizuar e dëshmisë së regjistrimit në Urdhrin Profesional përkatës në Republikën e Shqipërisë.
□	 Dëshmi penaliteti e vlefshme.
□	 Letër mbështetëse nga Ministria përkatëse.
□ Mandat pagesën për konkurrimin (e cila është e pakthyeshme).
□ 	Dy foto personale.
·  Deklaroj se jam në dijeni të faktit se në përfundim të procesit të konkurrimit dhe përpara regjistrimit përfundimtar në specializimin afatgjatë nënshkruhet kontrata përkatëse, në rastet kur përfitohet një kuotë specializimi e mbuluar nga Ministria e Shëndetësisë apo Ministritë e tjera, e cila ka detyrime për angazhimin pas përfundimit të specializimit për një kohëzgjatje në përputhje me kontratën. Mosrespektimi i kësaj kontrate ka penalitetet përkatëse për specializantin, të parashikuara në kontratën e lidhur mes palëve.
·  Deklaroj se jam në dijeni se përcaktimi i vendit të punës, në rast përfitimi të një kuote të mbuluar nga Ministria e Shëndetësisë, do të bëhet nga kjo Ministri pas përfundimit të specializimit përkatës sipas kritereve dhe procedurave të parashikuara në rregulloren përkatëse të specializimeve për të cilën kam marrë dijeni.
·  Autorizoj UMT, Ministrinë e Arsimit dhe Sportit, Ministrinë e Shëndetësisë dhe Agjencinë Kombëtare të Provimeve për trajtimin e të dhënave të mia personale në kuadër të aplikimit dhe regjistrimit për vazhdimin e studimeve specializuese, si dhe publikimin eventual të tyre.
·  Autorizoj, gjithashtu, Ministrinë e Arsimit dhe Sportit dhe Agjencinë Kombëtare të Provimeve për kryerjen e të gjitha verifikimeve dhe marrjen e të gjitha informacioneve lidhur me: studimet universitare ku kam aplikuar për t’u regjistruar, periudhën e studimeve të kryera më parë, dhe çdo lloj verifikimi tjetër që lidhet me sa më sipër.
·  Deklaroj se nuk kam aplikuar për t’u regjistruar në asnjë institucion tjetër të arsimit të lartë, për vitin akademik në të cilin po aplikoj.
·  Deklaroj se nuk po ndjek ndonjë program tjetër studimi në institucione të tjera të arsimit të lartë, dhe se nuk do të ndjek njëkohësisht një program tjetër studimi, deri në përfundimin e programit të studimit ku po aplikoj.
·  Deklaroj se jam njohur me rregulloren e specializimeve afatgjata në fushën e mjekësisë, si dhe udhëzimin përkatës të Ministrit përgjegjës për arsimin, dhe jam i qartë për procedurat e aplikimit dhe konkurrimit, si dhe plotësoj kriteret e parashikuara në rregulloren e sipërcituar, udhëzimin përkatës, si dhe vendimin përkatës të Këshillit të Ministrave.
·  Deklaroj vërtetësinë e të dhënave dhe dokumenteve të paraqitur. Jam i vetëdijshëm se, në rast deklarimi të të dhënave të pavërteta apo të paraqitjes së dokumenteve të falsifikuara apo me të dhëna jo të vërteta, jam subjekt i masave të parashikuara në Kodin Penal dhe aktet e tjera ligjore e nënligjore në fuqi. Në rast dyshimi për vërtetësinë e informacionit të deklaruar, Ministria e Arsimit dhe Sportit dhe/ose Agjencia Kombëtare e Provimeve dhe/ose UMT nisin procedurën e kontrollit të tyre duke ia përcjellë këto të dhëna eventualisht edhe organeve kompetente.
· ______________________________________	       ______________________________
Emër Atësi Mbiemër  i Kandidatit	                                                 Emër Mbiemër i punonjësit të ngarkuar për pranimin e aplikimit

 Firma								                                                                                                          Firma

Vendi: _________________ 	Data: ____ . ____. ________, ora _________


Shtojca nr. 10
FORMULAR APLIKIMI (Për transferimet)

Unë i/e nënshkruari/a __________________________________ , lindur më ________________
                                                                                                      emri  atësia  mbiemri
në __________________,Vendbanimi ________________
me kartë identiteti/pasaportë nr. ________________________
Adresa________________________________________________________________________,
Tel________________, Cel____________________, E-mail______________________,

KËRKOJ:

Të transferohem për të vazhduar Specializimin Afatgjatë në programin e studimit:
_________________________________________________, ID ____ 
Në momentin e paraqitjes së kësaj kërkese, nën përgjegjësinë time ligjore,

DEKLAROJ se:
·  Zotëroj:
□ Diplomë të Integruar të Ciklit të Dytë “Master i Shkencave” në ________________________, lëshuar nga IAL ________________________________________, Shteti ____________________
□ të njohur në RSH (për diplomat e huaja)
□ Diplomë të Ciklit të Dytë “Master i Shkencave” në ________________________, lëshuar nga IAL ________________________________________, Shteti _______________________
□ të njohur në RSH (për diplomat e huaja)
·  Kam notë mesatare të ponderuar të të gjithë viteve të studimeve universitare (cikli i parë+cikli i dytë ose diplomë e integruar e ciklit të dytë) ______________ (me dy shifra të rrumbullakosura pas presjes dhjetore).
·  Po ndjek programin specializues afatgjatë në_____________________________________
Pranë IAL-së___________________________________, shteti____________________
·  Zotëroj gjuhën/t e huaj/a më poshtë:
□ Angleze,	 niveli__________
□ Italiane,	 niveli__________
□ Frënge,	 niveli__________
□ Gjermane,	 niveli__________
□ Spanjolle,	 niveli__________
·  Bashkëlidhur këtij formulari kam dorëzuar:
□	 Letër motivimi.
□	 Fotokopje e dokumentit të identifikimit të vlefshëm, kartë identiteti ose pasaportë.
□	 Kopje e njësuar me origjinalin në Republikën e Shqipërisë e diplomës universitare, të programit të studimit të ciklit të parë “Bachelor” si dhe të ciklit të dytë “Master i Shkencave”, ose të programit të integruar të studimeve të ciklit të dytë, dhe listës/listave të notave. Për rastet e diplomave të huaja paraqitet kopje e njësuar me origjinalin e vërtetimit të njohjes në Republikën e Shqipërisë, e shoqëruar me diplomën/diplomat dhe listën/listat përkatëse të notave ose të një dokumenti tjetër të vlefshëm për regjistrimin në Universitet në vendin ku janë kryer studimet, të lëshuar nga institucioni i arsimit të lartë përkatës.
□	 Për rastet e diplomave të huaja kopje e njësuar me origjinalin e vërtetimit të njohjes në Republikën e Shqipërisë e shoqëruar me diplomën dhe listën përkatëse të notave ose të një dokumenti tjetër të vlefshëm për regjistrimin në Universitet në vendin ku janë kryer studimet të lëshuar nga Institucioni i arsimit të lartë përkatës.
□	 Vërtetim që ka dorëzuar dokumentacionin për njohje në MAS (nëse procesi i njohjes nuk ka përfunduar ende). Dokumenti i njohjes duhet të dorëzohet jo më vonë se data e parashikuar për testimin e informatizuar, si dhe përpara shpalljes së rezultatit përfundimtar nga Komisioni i Vlerësimit.
□	 Kopje e njësuar me origjinalin në Republikën e Shqipërisë e dokumentit/eve që vërteton/jnë njohjen e gjuhës së huaj/gjuhëve të huaja.
□	 Fotokopje e noterizuar e licencës për ushtrimin e profesionit në Republikën e Shqipërisë.
□	 Fotokopje e noterizuar e dëshmisë së regjistrimit në Urdhrin Profesional përkatës në Republikën e Shqipërisë.
□ 	Dëshmi penaliteti e vlefshme.
□ 	Letër mbështetëse nga Ministria përkatëse (sipas formatit të parashikuar në udhëzim).
□ Mandat pagesën për konkurrimin (e cila është e pakthyeshme).
□	 Dy foto personale.
□ Planin e plotë të programit të studimit specializuas të ndjekur.
□ Vërtetim të listës së notave dhe krediteve të fituara për çdo lëndë dhe detyrim të shlyer, si dhe syllabuset përkatëse për lëndët e shlyera i cili do te shërbejë për ekuivalentimin e notave të lëndëve të programit të studimit të ndjekur.
□ Vërtetim për periudhat e praktikave dhe frekuentimin e aktiviteteve të parashikuara në programin specializues të ndjekur.
·  Deklaroj se jam në dijeni të faktit se në përfundim të procesit të konkurrimit dhe përpara regjistrimit përfundimtar në specializimin afatgjatë nënshkruhet kontrata përkatëse, në rastet kur përfitohet një kuotë specializimi e mbuluar nga Ministria e Shëndetësisë apo Ministritë e tjera, e cila ka detyrime për angazhimin pas përfundimit të specializimit për një kohëzgjatje në përputhje me kontratën. Mosrespektimi i kësaj kontrate ka penalitetet përkatëse për specializantin, të parashikuara në kontratën e lidhur mes palëve.
·  Deklaroj se jam në dijeni se përcaktimi i vendit të punës, në rast përfitimi të një kuote të mbuluar nga Ministria e Shëndetësisë, do të bëhet nga kjo Ministri pas përfundimit të specializimit përkatës sipas kritereve dhe procedurave të parashikuara në rregulloren përkatëse të specializimeve për të cilën kam marrë dijeni.
·  Autorizoj UMT, Ministrinë e Arsimit dhe Sportit, Ministrinë e Shëndetësisë dhe Agjencinë Kombëtare të Provimeve për trajtimin e të dhënave të mia personale në kuadër të aplikimit dhe regjistrimit për vazhdimin e studimeve specializuese, si dhe publikimin eventual të tyre.
·  Autorizoj, gjithashtu, Ministrinë e Arsimit dhe Sportit dhe Agjencinë Kombëtare të Provimeve për kryerjen e të gjitha verifikimeve dhe marrjen e të gjitha informacioneve lidhur me: studimet universitare ku kam aplikuar për t’u regjistruar, periudhën e studimeve të kryera më parë, dhe çdo lloj verifikimi tjetër që lidhet me sa më sipër.
·  Deklaroj se nuk kam aplikuar për t’u regjistruar në asnjë institucion tjetër të arsimit të lartë, për vitin akademik në të cilin po aplikoj.
·  Deklaroj se jam në dijeni se para regjistrimit përfundimtar duhet të paraqes dokumentin e çregjistrimit nga programi specializues afatgjatë që jam duke ndjekur, dhe se mosparaqitja e dokumentit të çregjistrimit nuk lejon regjistrimin përfundimtar në programin specializues ku kam aplikuar. Deklaroj se nuk do të ndjek njëkohësisht një program tjetër studimi, deri në përfundimin e programit të studimit ku po aplikoj.
·  Deklaroj se jam njohur me rregulloren e specializimeve afatgjata në fushën e mjekësisë, si dhe udhëzimin përkatës të ministrit përgjegjës për arsimin dhe jam i qartë për procedurat e aplikimit dhe konkurrimit, si dhe plotësoj kriteret e parashikuara në rregulloren e sipërcituar, udhëzimin përkatës, si dhe vendimin përkatës të Këshillit të Ministrave.
·  Deklaroj vërtetësinë e të dhënave dhe dokumenteve të paraqitur. Jam i vetëdijshëm se, në rast deklarimi të të dhënave të pavërteta apo të paraqitjes së dokumenteve të falsifikuara apo me të dhëna jo të vërteta, jam subjekt i masave të parashikuara në Kodin Penal dhe aktet e tjera ligjore e nënligjore në fuqi. Në rast dyshimi për vërtetësinë e informacionit të deklaruar, Ministria e Arsimit dhe Sportit dhe/ose Agjencia Kombëtare e Provimeve dhe/ose UMT nisin procedurën e kontrollit të tyre duke ia përcjellë këto të dhëna eventualisht edhe organeve kompetente.
______________________________________	       ______________________________
Emër Atësi Mbiemër i kandidatit 						                                         		                  Emër Mbiemër i punonjësit të ngarkuar për pranimin e aplikimit
     
Firma								                                                                                                                     Firma

Vendi: _________________ 	Data: ____ . ____. ________, ora _________




















Shtojca nr. 11
Stema dhe emërtimi i Ministrisë mbështetëse
Ministri
Nr. __________Prot.						 Datë ___.___.________

LETËR MBËSHTETËSE

Në zbatim të vendimit nr. 808, datë 3.10.2015, të Këshillit të Ministrave “Për kuotat e pranimit dhe tarifat e shkollimit, në programet e specializimeve afatgjata, të ciklit të tretë të studimeve, në fushën e mjekësisë, për vitin akademik 2015–2016”, si edhe të propozimit të 
__________________________________________________________________
 (Emërtimi i institucioni ku kandidati është i punësuar aktualisht)
mbështesim kërkesën e kandidatit _____________________________________
                                                     (Emër Atësi Mbiemër i kandidatit/e kandidates)
për të aplikuar me kuotat e Ministrisë __________________________________
                                                          (Emërtimi i Ministrisë që lëshon letrën mbështetëse)
në programin specializues afatgjatë në _________________________________.
                                                                  (Emërtimi i programit specializues)
____________________________
(Emër Mbiemër i Ministrit)

MINISTËR
Firma, Vula

Shtojca nr. 12

Tabela 3. Lista e të gjithë kandidatëve e renditur sipas pikëzimit në përfundim të shqyrtimit të komisionit të vlerësimit.
	Nr.
	Emër
	Atësi
	Mbiemër
	Datëlindje
	Pikët e akorduara

	
	
	
	
	
	Intervista
	Testimi i informatizuar
	Nota mesatare
	Pikët totale

	1
	
	
	
	
	
	
	
	

	2
	
	
	
	
	
	
	
	

	3
	
	
	
	
	
	
	
	

	....
	
	
	
	
	
	
	
	




Shtojca nr. 13

Tabela 4. Të dhënat e të gjithë aplikantëve për transferim studimesh në përfundim të shqyrtimit të komisionit të vlerësimit.

	Nr.
	Emër
	Atësi
	Mbiemër
	Datëlindje
	Emërtimi i programit të studimit specializues nga transferohet
	IAL-ja nga transferohet
	Viti i studimit i ndjekur në vitin akademik të mëparshëm
	Kreditet (ECTS) të grumbulluara nga kandidati
	Emërtimi i programit të studimit specializues ku transferohet
	Viti i studimit ku transferohet
	Kreditet e njohura
	Pikët e akorduara

	
	
	
	
	
	
	
	
	
	
	
	
	Intervista
	Testimi i informatizuar
	Nota mesatare
	Pikët totale

	1
	
	
	
	
	
	
	
	
	
	
	
	
	
	
	

	2
	
	
	
	
	
	
	
	
	
	
	
	
	
	
	

	3
	
	
	
	
	
	
	
	
	
	
	
	
	
	
	

	....
	
	
	
	
	
	
	
	
	
	
	
	
	
	
	












VENDIM
Nr. 188, datë 23.11.2016

MBI KËRKESËN PËR LËNIEN PENG TË ASETEVE TË SHOQËRISË “DENAS POWER” SHPK, NË FAVOR TË BANKËS “SOCIETE GENERALE ALBANIA” SHA

Në mbështetje të neneve 16 dhe 44, pika 1, të ligjit nr. 43/2015, “Për sektorin e energjisë elektrike”, nenit 20, të ligjit nr. 44/2015 “Kodi i procedurave administrative i Republikës së Shqipërisë”, si dhe në zbatim të neneve 2, 3 dhe 4, të rregullores “Për procedurat e transferimit të aseteve nga të licencuarit”, të miratuar me vendimin e Bordit të ERE-s nr. 119, datë 21.7.2016; pikave 1.3 dhe 1.6 të licencës “Për prodhimin e energjisë elektrike”, gjithashtu, dhe nenit 15 të rregullores “Për organizimin, funksionimin dhe procedurat e ERE-s”, miratuar me vendimin e ERE-s nr. 96, datë 17.6.2016; Bordi i Entit Rregullator të Energjisë (ERE), në mbledhjen e tij të datës 23.11.2016, mbasi shqyrtoi relacionin dhe informacionin plotësues mbi kërkesën e shoqërisë “Denas Power” sh.p.k., për lënie peng asetesh në favor të bankës “Societe Generale Albania” sh.a., të përgatitur nga drejtoritë teknike, 
konstatoi se:
Në Aplikimin e shoqërisë “Denas Power” sh.p.k. kërkohet transferimi i aseteve, të cilat nuk rezultojnë të jenë asete të të licencuarit.
Ligji nr. 43/2015 “Për sektorin e energjisë elektrike” në nenin 44 dhe Rregullorja e procedurave të transferimit të aseteve nga të licencuarit përcaktojnë autoritetin e ERE-s për trajtimin e kërkesave për transferim të aseteve të të licencuarit si më poshtë: 
- shitje, dhënie me qira, transferimi, hipotekim, barrë ose çfarëdolloj disponimi tjetër të pajisjeve ose aseteve fikse të të licencuarit, të përdorura për kryerjen e veprimtarisë së prodhim, transmetim, shpërndarjes së energjisë elektrike
Për gjithë sa më sipër, Bordi i ERE-s 

Vendosi:

1. Deklarimin e mungesës së juridiksionit administrativ të ERE-s për kërkesën e shoqërisë “Denas Power” sh.p.k., për lënien peng të aseteve të luajtshme dhe të paluajtshme që do të krijojë në të ardhmen e që do të shërbejnë vetëm për veprimtarinë për të cilën është licencuar nga ERE, në favor të Bankës “Societe Generale Albania” sh.a.
2. Drejtoria e Licencimit dhe e Monitorimit të Tregut të njoftojë aplikuesin për vendimin e Bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

Kryetari
Petrit Ahmeti 

VENDIM
Nr. 190, datë 22.12.2016

MBI LËNIEN NË FUQI TË VENDIMEVE NR. 139, NR. 145, NR.146, NR. 147, NR. 148, DATË 26.12.2014, TË BORDIT TË KOMISIONERËVE TË ERE-s, VENDIMIT NR. 13, DATË 16.2.2016, VENDIMIT NR. 128, DATË 29.7.2016 TË BORDIT TË ERE-s DERI MË 31.3.2017

Në mbështetje të neneve 16; 20, germa “c” dhe 109, pika 5, të ligjit nr. 43/2015, “Për sektorin e energjisë elektrike”, VKM nr. 244 “Për miratimin e kushteve për vendosjen e detyrimit të shërbimit publik, që do të zbatohen ndaj të licencuarve në sektorin e energjisë elektrike, të cilët ushtrojnë aktivitetin e prodhimit, transmetimit, shpërndarjes dhe furnizimit me energji elektrike”. VKM nr. 1033, datë 16.12.2015 “Për miratimin e metodologjisë të përcaktimit të tarifave fikse të energjisë, që do t’u paguhen prodhuesve të energjisë elektrike nga hidrocentralet”, dhe nenit 22 të rregullores “Për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016, Bordi i Entit Rregullator të Energjisë (ERE), në mbledhjen e tij të datës 22.12.2016, pasi shqyrtoi, relacionin e drejtorive teknike,
konstatoi se: 
- Problematika e marrëdhënieve të ndërsjella, që ishte një nga shkaqet kryesore të mosaxhustimit të të ardhurave që i përkasin periudhës 2012–2014, si dhe vendimit nr. 156, datë 24.12.2015 dhe vendimit nr. 111, datë 16.2.2016, vazhdon të ekzistojë.
- Asnjë nga kompanitë nuk ka paraqitur axhustime të periudhave të mëparshme të vitit 2016.
- Aplikimi i OSHEE-së dhe OST-së konsiton në llogaritje të të ardhurave të kërkuara për periudhën njëvjeçare.
- Mungesa e mbajtjes së llogarive të ndara për aktivitetin e shpërndarjes dhe furnizimit apo dhe alokimi i kostove reale në nivelin tensioni si pasojë e vështirësive që paraqet mbajtja e llogarive në kompani.
- Aktiviteti i furnizimit universal (furnizim me pakicë) tashmë duhet të reflektojë dhe kostot e aktitivitetit të transferuar nga FPSH-ja nga data 1 korrik 2016. Në lidhje me këtë transferim nuk disponojmë asnjë dokument apo vendim të pronarit për mënyrën e transferimit të aktivitetit duke përfshirë dhe kostot përkatëse. 
- Në lidhje me përcaktimin e të ardhurave të kërkuara të aktivitetit të gjenerimit duhet të bëhet në përputhje me metodologjinë përkatëse, në respekt të ligjit nr. 43/2015, “Për sektorin e energjisë elektrike” dhe VKM nr. 244 “Për miratimin e kushteve për vendosjen e detyrimit të shërbimit publik, që do të zbatohen ndaj të licencuarve në sektorin e energjisë elektrike, të cilët ushtrojnë aktivitetin e prodhimit, transmetimit, shpërndarjes dhe furnizimit me energji elektrike”. Siç vërehet nga aplikimi i KESH sh.a. të ardhurat e kërkuara për aktivitetin e prodhimit publik, përfshijnë dhe elementë të të ardhurave të përcaktuara në metodologjinë e FPSH-së.
- Metodologjitë e reja në përputhje me Modelin e Tregut janë akoma në proces rishikimi në bashkëpunim me konsulencën e USAID-i dhe konsultimi me Sekretariatin e Vjenës.
- Një situatë financiare e përmirësuar e të tri kompanive, si dhe në likuiditetet përgjatë vitit 2016.
Për gjithë sa më sipër cituar, Bordi i ERE-s
 
VENDOSI:

1. Deri më 31.3.2017, të lërë në fuqi tarifat dhe çmimet e përkohshme të energjisë elektrike të miratuara përkatësisht me vendimet si më poshtë: (bashkëlidhur tabela me çmimet e shitjes së energjisë elektrike); 
- Vendimin nr. 139, datë 26.12.2014 “Për përcaktimin e tarifës së prodhimit të energjisë elektrike nga KESH sh.a. për vitin 2015”.
- Vendimin nr. 145, datë 26.12.2014, “Për përcaktimin e tarifës të transmetimit të energjisë elektrike nga OST sh.a. për vitin 2015”. 

- Vendimin nr. 146, datë 26.12.2014 “Për përcaktimin e tarifës së shërbimit të shpërndarjes së energjisë elektrike për vitin 2015 në nivelin e tensionit 35 kV”.
- Vendimi nr. 147, datë 26.12.2014 “Për përcaktimin e tarifës mesatare të shërbimit të shpërndarjes së energjisë elektrike për vitin 2015”. 
- Vendimi nr. 148, datë 26.12.2014 “Për përcaktimin e çmimeve të shitjes me pakicë të energjisë elektrike për konsumatorët tariforë për vitin 2015”.
- Vendim nr. 13, datë 16.2.2016 “Mbi tarifën fikse të energjisë elektrike, që do t’u paguhet prodhuesve të energjisë elektrike, nga hidrocentralet për vitin 2016”.
- Vendimit nr. 128, datë 29.7.2016 “Mbi tarifat e shitjes me pakicë të energjisë elektrike të lidhur në TM dhe me matës në TU për periudhën 1 korrik–31 dhjetor 2016”. 
2. Miratimin e çmimeve të përkohshme për klientët që nuk arrijnë të sigurojnë furnizues në treg për shkak të pamundësisë objektive të operatorëve të sistemit. Në përputhje me VKM nr. 449, datë 15.6.2016, furnizimi si mundësi e fundit i këtyre klientëve kryhet në të njëjtat kushte me shërbimin universal të furnizimit me çmimet si më poshtë: 
Për klientët e lidhur në nivelin e tensionit 35 kV çmimi i shitjes së energjisë elektrike është 9.5 lekë/kWh, ndërsa çmimi në pik është 10.93 lekë/kWh.
Për klientët e lidhur në nivelin e tensionit 20 kV çmimi i shitjes së energjisë është 11 lekë/kWh, ndërsa çmimi në pik është 12.65 lekë/kWh.
3. Tarifa e aksesit të shpërndarjes për klientët e lidhur në nivelin e tensionit 20kV të jetë 3,9 lekë/kWh. 
4. OSHEE sh.a., përveç shlyerjes së detyrimeve korrente, të kryej edhe pagesat ndaj KESH sh.a. dhe OST sh.a. nga detyrimet e prapambetura për qëllime të pagesave të kredive nga OST sh.a. dhe KESH sh.a.
5. Përditësimi dhe kompensimi i të gjitha efekteve të mundshme financiare për të licencuarit për periudhën 2015 dhe vitin 2016 do të bëhet në periudhën pasardhëse sipas përcaktimeve të nenit 20 germa “c”, të ligjit nr. 43/2015 “Për sektorin e energjisë elektrike”. 


6. Drejtoria e Tarifave dhe Çmimeve të njoftojë të interesuarit për vendimmarrjen e Bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike, nga dita e publikimit në Fletoren Zyrtare. 
Kryetari
Petrit Ahmeti

TARIFAT E SHËRBIMEVE TË SHITJES
ME PAKICË TË ENERGJISË ELEKTRIKË PËR VITIN 2015
	Niveli i tensionit
	Çmimi (lekë/kWh)
	Çmimi pikë (lekë/
kWh)

	Konsumatorë në 10/6 kV
	11
	12.65

	Konsumatorë në TM matja në TU
	12.4
	14.3

	Furra buke dhe prodhim mielli në 10/6 kV
	7.1
	8.17

	Konsumatorë në 0.4 kV
	14
	16.1

	Furra buke dhe prodhim mielli në 0.4 kV
	7.6
	8.74

	Familjarë
	9.5
	

	Tarifa për konsumin e energjisë elektrike në ambientet e përbashkëta (ndriçim shkalle, pompë, ashensor)
	9.5
	

	Tarifë fikse e shërbimit për leximin “zero” (lekë/muaj)
	200

	Çmimi i energjisë reaktive është sa 15% e çmimit të energjisë aktive.
Orari pik gjatë të cilit do të aplikohet tarifa për energjinë e konsumuar në pikë është.
Për periudhën 1 nëntor – 31 mars nga ora 18:00 deri në 22:00.
Për periudhën 1 prill – 31 tetor nga ora 19:00 deri 23:00.
 


VENDIM
Nr. 191, datë 22.12.2016

MBI FILLIMIN E PROCEDURAVE PËR SHQYRTIMIN E APLIKIMIT TË OST SHA PËR PËRCAKTIMIN E TARIFËS SË SHËRBIMIT TË TRANSMETIMIT TË ENERGJISË ELEKTRIKE PËR VITIN 2017

[bookmark: _GoBack]Në mbështetje të neneve 16 dhe 21 të ligjit nr. 43/2015, “Për sektorin e energjisë elektrike” dhe nenit 22 të rregullores “Për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016, Bordi i Entit Rregullator të Energjisë (ERE), në mbledhjen e tij të datës 22.12.2016, pasi shqyrtoi, relacionin e drejtorive teknike,
 konstatoi se: 
Aplikimi plotëson kryesisht kërkesat e përcaktuara në rregullat e ERE-s, për fillimin e procedurave të shqyrtimit të aplikimit për përcaktimin e tarifës së shërbimit të transmetimit të energjisë elektrike nga OST sh.a. për vitin 2017.
Për gjithë sa më sipër, Bordi i ERE-s

VENDOSI:

1. Fillimin e procedurave për shqyrtimin e aplikimit të OST sh.a. për përcaktimin e tarifës së shërbimit të transmetimit të energjisë elektrike nga OST sh.a. për vitin 2017.
2. Drejtoria e Tarifave dhe Çmimeve të njoftojë shoqërinë OST sh.a. për vendimin e Bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

Kryetari
Petrit Ahmeti 

VENDIM
Nr. 192, datë 22.12.2016

MBI FILLIMIN E PROCEDURAVE PËR PËRCAKTIMIN E TARIFAVE PËR ÇDO NIVEL TENSIONI PËR AKTIVITETIN E SHPËRNDARJES SË ENERGJISË ELEKTRIKE PËR VITIN 2017

Në mbështetje të neneve 16 dhe 21, të ligjit nr. 43/2015, “Për sektorin e energjisë elektrike” dhe nenit 22 të rregullores “Për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016, Bordi i Entit Rregullator të Energjisë (ERE), në mbledhjen e tij të datës 22.12.2016, pasi shqyrtoi relacionin e drejtorive teknike mbi fillimin e procedurave të shqyrtimit të aplikimit të OSHEE sh.a., për rialokim në tarifën për aktivitetin e shpërndarjes së energjisë elektrike për vitin 2017, 
konstatoi se: 
- Aplikimi plotëson kryesisht kërkesat e përcaktuara në rregullat e ERE-s, për fillimin e procedurave të shqyrtimit të aplikimit për rialokim në tarifën për aktivitetin e shpërndarjes së energjisë elektrike për vitin 2017.
Për gjithë sa më sipër, Bordi i ERE-s

VENDOSI:

1. Fillimin e procedurave për përcaktimin e tarifave për çdo nivel tensioni për aktivitetin e shpërndarjes së energjisë elektrike për vitin 2017.
2. Drejtoria e Tarifave dhe Çmimeve të njoftojë shoqërinë OSHEE sh.a. për vendimin e Bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

Kryetari
Petrit Ahmeti 

VENDIM
Nr. 193, datë 22.12.2016

MBI FILLIMIN E PROCEDURAVE PËR RISHIKIMIN E ÇMIMIT TË SHITJES SË ENERGJISË ELEKTRIKE NGA FURNIZUESI UNIVERSAL PËR KATEGORINË KLIENT – OBJEKTE KULTI/BASHKËSI FETARE

Në mbështetje të neneve 16; 20, germa “c” dhe 109, pika 5, të ligjit nr. 43/2015, “Për sektorin e energjisë elektrike”, dhe nenit 15 të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016, Bordi i Entit Rregullator të Energjisë (ERE), në mbledhjen e tij të datës 22.12.2016, pasi shqyrtoi relacionin e drejtorive teknike,
konstatoi se: 
- Nëpërmjet Shkresës nr. 390, prot. datë 29.9.2016, Komiteti Shtetëror për Kultet ka parashtruar kërkesën mbi mundësinë e ndryshimit të tarifës së energjisë elektrike për bashkësitë fetare. 
- Kjo kërkesë ka gjetur mbështetjen e Komisionit Parlamentar të Ekonomisë dhe Financave dhe Komisionit Parlamentar për Veprimtaritë Prodhuese nëpërmjet shkresës nr. 3791 prot., datë 16.12.2016. 
Për gjithë sa më sipër cituar, Bordi i ERE-s
 
VENDOSI:

1. Të fillojë procedurat për rishikimin e çmimit të shitjes së energjisë elektrike nga Furnizuesi Universal për kategorinë Klient – Objekte Kulti/ Bashkësi Fetare. 
2. Drejtoria e Tarifave dhe Çmimeve të njoftojë të interesuarit për vendimmarrjen e Bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike, nga dita e publikimit në Fletoren Zyrtare.

Kryetari
Petrit Ahmeti

